stanford-oval/wikipedia huggingface dataset:
Nika Kotšarov & Young Georgian Lolitaz

| Nika Kotšarov & Young Georgian Lolitaz |
| --- | --- |
 Nika Kotšarov & Young Georgian Lolitaz vuonna 2016.
Tiedot
Toiminnassa:  2000–
Tyylilaji:  vaihtoehtorock, indie rock
Kotipaikka:  Tbilisi, Georgia
Infobox OKNimi-testi OK: 
Nika Kotšarov & Young Georgian Lolitaz on georgialainen indie rock -yhtye, joka on toiminut vuodesta 2000 lähtien.
Yhtye edusti Georgiaa vuoden 2016 Eurovision laulukilpailussa kappaleella Midnight Gold. He kilpailivat Eurovision laulukilpailun toisessa semifinaalissa, jossa he sijoittuivat yhdeksänneksi 123 pisteellä ja pääsivät finaaliin. Finaalissa he saivat 104 pistettä ja saavuttivat sijan 20.
Jäsenet

Yhtyeeseen kuuluu neljä jäsentä:
Nika Kotšarov – laulu, kitara
Giorgi Marr – basso, taustalaulu
Levan Šanšiašvili – kitara, koskettimet
Dimitri Oganesian – rummut
Aiheesta muualla

Kuvia tai muita tiedostoja aiheesta Nika Kotšarov & Young Georgian Lolitaz Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Ogie Alcasid

Ogie Alcasid (2012)
Ogie Alcasid (s. Herminio Jose Lualhati Alcasid nuorempi 1967) on filippiiniläinen laulaja-lauluntekijä, näyttelijä ja liikemies.
Alcasidin hittisingleiksi muodostuivat "Nandito ako", "Sa kanya" ja "Bakit ngayon ka lang". Hänen laulujensa joukossa ovat olleet myös "Pangarap ko ang ibigin ka", "Kailangan kita" ja "Kung mawawala ka". Hän on saanut urallaan monia palkintoja.
Alcasid on luonut näyttelijänä uraa muun muassa televisiokomediassa yhteistyössä Janno Gibbsin kanssa. Hän on esiintynyt myös elokuvissa ja musikaaleissa. Yrittäjänä hän on johtanut muun muassa useita ravintoloita (Hungry Samurai, Ryu Ramen). Alcasid on toiminut Filippiinien ammattilaulajien järjestön (Organisasyon ng Pilipinong Mang-aawit, OPM) puheenjohtajana. Hän oli aiemmin naimisissa kauneuskuningatar Michelle van Eimerenin kanssa, mutta aloitti jo tämän avioliiton aikana suhteensa laulaja Regine Velasqueziin, jonka kanssa meni sittemmin naimisiin.
Aiheesta muualla

Ogie Alcasid Internet Movie Databasessa. (englanniksi)
Digitalism

| Digitalism |
| --- | --- |
 Digitalism esiintymässä Melt!-festivaaleilla vuonna 2007.
Tiedot
Toiminnassa:  2004–
Tyylilaji:  electro house, electronic rock, dance-punk, alternative dance, indietronica, complextro, synthwave
Kotipaikka:  Hampuri, Saksa
Laulukieli:  englanti
Jäsenet:  Jens ”Jence” Moelle İsmail ”Isi” Tüfekçi
Levy-yhtiö:  Virgin Records Kitsuné Astralwerks V2 Records PIAS Cooperative
Aiheesta muualla
Kotisivut
Infobox OKNimi-testi OK: 
Digitalism on saksalainen elektronisen musiikin duo, joka perustettiin Hampurissa vuonna 2004. Duo koostuu Jens ”Jence” Moellesta ja İsmail ”Isi” Tüfekçista. He ovat allekirjoittaneet levytyssopimuksen ranskalaisen levy-yhtiö Kitsunén kanssa. Euroopan ulkopuolella he ovat myös levy-yhtiöillä Virgin Records sekä Astralwerks.
Digitalism on remixannut muun muassa The Presetsin, Tom Vekin, The Futureheadsin, Daft Punkin, Tigan, Klaxonsin, The White Stripesin, Monkin, Depeche Moden, Cut Copyn ja monien muiden artistien ja yhtyeiden kappaleita, mukaan lukien The Curen kappaleen ”Fire in Cairo” (nimetty ”Digitalism in Cairo”). Heidän kappaleitansa ja remixejä soittaa muun muassa DJ:t kuten Erol Alkan, Soulwax, Boys Noize sekä Justice.
Digitalism on esiintynyt festivaaleilla kuten Coachellassa, Lollapaloozassa, South by Southwestissä, Rhythm and Vinesissa, Electric Picnisissä ja Ultra Music Festivalissa.
Moelle on julkaissut kaksi soolojulkaisua Kitsuné-levy-yhtiöllä; ”I Ragazzi Del 1982” taiteilijanimellä Palermo Disko Machine” ja ”Wired” taiteilijanimellä Jence. Hän on tämän jälkeen julkaissut kappaleen ”Vesuvia/Theme of Palermo Disko Machine” nimellä Palermo Disko Machine Vulture Music -levy-yhtiöllä.
Moelle (vas.) ja Tüfekçi (oik.) vuonna 2012.
Diskografia > Albumit > Studioalbumit

Idealism (2007)
I Love You Dude (2011)
Mirage (2016)
JPEG (2019)
Aiheesta muualla

Kuvia tai muita tiedostoja aiheesta Digitalism Wikimedia Commonsissa
De Lirium’s Order

| De Lirium’s Order> Tiedot |
| --- | --- |
Toiminnassa:  1998–
Tyylilaji:  tekninen death metal
Kotipaikka:  Kuopio
Laulukieli:  englanti
Jäsenet:  Kari Olli, laulu   S.M. NekroC, kitara   Erkki Silvennoinen, basso  
Levy-yhtiö:  DLO Productions, 2012–  
Aiheesta muualla
Kotisivut
Infobox OKNimi-testi OK: 
De Lirium’s Order on suomalainen tekninen death metal -yhtye, joka on perustettu vuonna 2000. Yhtye on julkaissut kolme studioalbumia. Useiden jäsenvaihdosten jälkeen alkuperäiskokoonpanosta on jäljellä kitaristi S.M. NekroC. Yhtyeessä ovat myös laulaja Kari Olli ja basisti Erkki Silvennoinen.
Jäsenet

Kari Olli – laulu (2011–)
S.M. NekroC – kitara (2000–)
Erkki Silvennoinen – basso (2010–)
Jäsenet > Entiset jäsenet

E.R. Insane – rummut (2000–2010)
Dr. Lirium – kitara (2000–2010)
K.E. Pestilence – basso (2002–2010)
Corpse – laulu (2002–2004, 2005–2007)
Tuomas Lintulaakso – laulu (2004–2005)
J.S. Psycho – laulu (2007–2010)
Perttu Kurttila – rummut (2010–2011)
Mika Sundvall – kitara (2010–2012)
Jukka Pihlajaniemi – laulu (2010–2011)
Ukri "Uge" Suvilehto – rummut (2011–2012)
Diskografia

Victim no. 52 (2004,  Woodcut Records)
Diagnosis (2007,  Shadow World Records)
Veniversum (2012,  DLO Productions)
Singularity (2019, Inverse Records)
Termination in Surreal (2002)
Morbid Brains (2003)
Aiheesta muualla

De Lirium’s Orderin kotisivut
De Lirium’s Order Myspacessa (englanniksi)
Oskari Joki

Oskari Joki (s. 16. kesäkuuta 1977) on suomalainen pesäpalloilija. Joki edusti urallaan Superpesiksessä Hyvinkään Tahkoa, Oulun Lippoa ja Kinnarin Pesistä. Joki saavutti urallaan yhden SM-hopean kaudella 2003 ja yhden SM-pronssin kaudella 2000. Joki pelasi urallaan kaksi A-poikien ja yhden B-poikien Itä-Länsi-ottelun. Joki pelasi urallaan 126 Superpesiksen runkosarjaottelua. Näissä hän löi yhden kunnarin ja kahdeksan tavallista juoksua, toi 94 juoksua ja keräsi 331 kärkilyöntiä. Joki pelasi urallaan 40 Superpesiksen ylemmän loppusarjan ottlua. Näissä hän löi yhden kunnarin ja kaksi tavallista juoksua, toi 45 juoksua ja keräsi 108 kärkilyöntiä.
David Murray (saksofonisti)

David Murray.
David Murray (s. 19. helmikuuta 1955) on yhdysvaltalainen jazzmuusikko. Hänen soittimensa on saksofoni.
Murray esittää yhtyeensä David Murray Cuban Ensemblen kanssa muun muassa Nat King Colen levyttämiä kappaleita.
Murray asuu Pariisissa ohjelmatoimistoa pitävän vaimonsa kanssa.
Murray vieraili Tampere Jazz Happeningissä marraskuussa 2011. Pori Jazz -festivaaleilla Murray on vieraillut kvartetteineen 1983 ja 1991 sekä David Murray Big Bandin johtajana 1999. Turun jazztapahtumassa Murray esiintyi Power Quartet -yhtyeensä kanssa helmikuussa 1999.
Aiheesta muualla

Kuvia tai muita tiedostoja aiheesta David Murray (saksofonisti) Wikimedia Commonsissa
Daniel Sánchez Llibre

Daniel Sánchez Llibre vuonna 2016.
Daniel Sánchez Llibre (s. 22. joulukuuta 1950, Vilassar de Mar, Maresme, Katalonia) on espanjalainen liikemies. Hän toimi Espanjan pääsarjaseura Espanyolin puheenjohtajana vuosina 1997–2011.
Daniel Sánchez Llibre valittiin Espanyolin puheenjohtajaksi 26. kesäkuuta 1997. Hän onnistui pelastamaan joukkueen talouskriisiltä, jossa se majaili vielä 80–ja 90–luvulla. Seura myi muun muassa vanhan stadioninsa Estadi de Sarriàn pois, joka myöhemmin purettiin. Vuodet 1997–2009 Espanyol pelasi kotiottelunsa Estadi Olímpic Lluís Companysilla, kunnes se siirtyi kaudeksi 2009–2010 uudelle vastarakennetulle Nou Estadi de Cornellà-El Pratille. Hän oli vahvasti mukana tukemassa uuden stadionin hanketta. Daniel Sánchez Llibre päihitti vastakilpailijansa Claudio Biernin 26. toukokuuta 2006 puheenjohtajanvaaleissa, ja näin hänen puheenjohtajuuskautensa jatkui vuoteen 2011 asti.
Hänen kautensa aikana Espanyol voitti kaksi Copa del Reyta ja selvinnyt UEFA Cupin loppuotteluun.
Aiheesta muualla

www.dani.es
RCD Espanyolin virallinen kotisivusto (Arkistoitu – Internet Archive) (espanjaksi) (katalaaniksi) (englanniksi)
Nukarin koulu

| Nukarin koulu |
| --- | --- |
Sijainti:  Nummenniityntie 14, 05450 Nukari
Koordinaatit:  60.5282°N, 24.9132°E
Tyyppi:  suomenkielinen alakoulu
Rehtori:  Minna Vänskä
Luokat:  1–6
Oppilaita:  96
Verkkosivut
Nukarin koulu on Nurmijärven Nukarin kylällä toimiva suomenkielinen alakoulu (luokka-asteet 1–6). Koulua käy lähes 100 oppilasta.
Koulun lähistöllä sijaitsee muun muassa vuonna 1873 perustetun Nurmijärven ensimmäisen kansakoulun oloja esittelevä Nukarin koulumuseo, joka on avoinna sovittaessa.
Orjaleiripatsas

Orjaleiripatsas
Orjaleiripatsaan luona oleva infotaulu, jossa kerrotaan historiallisista tapahtumista
Orjaleiripatsas on Muhoksen Tupussa (valtatie 22:n risteyksestä Kylmälänkyläntietä n. 11,5 km) sijaitseva Muhoksen seudun maanpuolustusväen pystyttämä, majuri res Antero Kassisen suunnittelema, kansalaisjuhlassa 3.9.2022 paljastettu muistomerkki Tupussa olleen isovihan aikaisen kasakkain ylläpitämän vankileirin muistoksi. Siihen kerättiin keskitetytysti vainolaisen Oulujokivarresta sieppaamia lapsia, jotka vietiin orjiksi rakenteilla olleeseen Pietariin ja edelleen myytäviksi idän orjamakkinoilla. Muistomerkki symboleineen on monumentaalinen taideteos ilmentäen unohdettua paikallishistoriaa ja on luonteeltaan kansantaidetta, jota toteutustapansa vuoksi kutsutaan seutukunnassa transuraliseksi tyyliksi.
Dave E.C.

Dave E.C. Henwood tai vain Dave E.C. oli Green Dayn rumpali ennen Tré Coolia. Yhtyeestä lähdön syyksi hän sanoi että ei olisi tarpeeksi hyvä rumpali. Hän ehti olla mukana pari viikkoa. Tullessaan Green Dayhyn hän korvasi Al Sobranten (oik. John Kiffmeyer). Hän on soittanut myös yhtyeissä Filth, Wynona Riders, Pot Valiant ja Vagrants.
Daddy Stovepipe

Daddy Stovepipe (oik. Johnny Watson, 12. huhtikuuta 1867 Mobile, Alabama – 1. marraskuuta 1963) oli yhdysvaltalainen blueslaulaja, kitaristi ja huuliharpisti. Hän esiintyi myös nimillä Jimmy Watson, Sunny Jim ja Rev. Alfred Pitts. Daddy Stovepipe saattaa olla aikaisimmin syntynyt levyttänyt bluesmuusikko. Monet Daddy Stovepipen levytyksistä olivat jug band -duettoja yhdessä vaimonsa Sarah Watsonin (eli Mississippi Sarahin) kanssa.
Daddy Stovepipe aloitti uransa ennen vuotta 1900 Meksikossa kaksitoistakielisen kitaran soittajana varhaisissa mariachi-yhtyeissä. Myöhemmin hän toimi viihdyttäjänä Rabbit's Foot Minstrels -ryhmässä, joka kiersi eteläisiä osavaltioita. 1920-luvulle tultaessa hän esiintyi yhden miehen yhtyeenä Maxwell Streetillä Chicagossa, jossa hän sai lempinimensä "Daddy Stovepipe" käyttämänsä silinterihatun (engl. stovepipe) vuoksi.
Daddy Stovepipen ensimmäinen levytys oli toukokuussa 1924 Richmondissa äänitetty "Sundown Blues"/"Stove Pipe Blues". Hänen varhaisia äänityksiään pidetään yhtenä primitiivisimmistä levytetyistä blueskappaleista. Kesällä 1927 hän teki Gennett Recordsille Birminghamissa Alabamassa lisää levytyksiä duona nimeltään Whistlin' Pete and Daddy Stovepipe, jossa oli mukana Pete-niminen viheltäjä. Lisää äänityksiä seurasi vuonna 1931, jolloin hän levytti Vocalionille yhdessä vaimonsa "Mississippi Sarahin" kanssa. He levyttivät yhdessä uudelleen vuonna 1935 Bluebird Recordsille. Tällöin pariskunta asui Greenvillessä, Mississippissä. Sarah kuoli vuonna 1937 ja se lähetti Stovepipen taas tien päälle. Hän työskenteli vähän aikaa ympäri Teksasia ja soitteli zydeco-yhtyeissä ympäri Louisianaa ja Teksasia.
Vuonna 1948 Daddy Stovepipe palasi katumuusikoksi Maxwell Streetille Chicagoon, jossa hänen esityksiään äänitettiin heinäkuussa 1960 Daddy Stovepipen ollessa 93-vuotias. Hänen repertuaariinsa kuului tuolloin muun muassa "Tennessee Waltz". Viimeisen kerran häntä äänitti Paul Oliver vuonna 1961. Daddy Stovepipe kuoli  pesäkekeuhkokuumeeseen, joka hän sai sappirakkoleikkauksen jälkeen.
Muita samankaltaisesti nimettyjä artisteja

Daddy Stovepipen lisäksi on ainakin kaksi "Stovepipe"-nimeä käyttänyttä muusikkoa: "Stovepipe No.1" (oik. Sam Jones), joka levytti yhden miehen yhtyeenä 1920-luvulla ja "Sweet Papa Stovepipe" (oik. McKinley Peebles), joka levytti kappaleen "All Birds Look Like Chicken to Me".
Aiheesta muualla

Daddy Stovepipen diskografia
Vanhaa kuvaa Maxwell Streetiltä, alkupuolella Daddy Stovepipe hattuineen soittamassa huuliharppua ja kitaraa
Musiikkinäytteitä Amazon.com:ssa
Oskari Jauhiaisen museo

| Oskari Jauhiaisen museo |
| --- | --- |
 Oskari Jauhiaisen museon entinen rakennus huhtikuussa 2013.
Tyyppi:  taidemuseo
Sijainti:  Kiiminki, Oulu
Perustettu:  1997
Lakkautettu:  2014
Ylläpitäjä:  OJ-säätiö
Kotisivut:  Galleria Oskari Jauhiainen
Koordinaatit:  65°07′42.5″N, 25°47′20.0″E
 fiOskari Jauhiaisen museo 
    
Oskari Jauhiaisen museo oli taidemuseo, joka perustettiin kuvanveistäjä Oskari Jauhiaisen syntymäkotikuntaan Kiiminkiin vuonna 1997. Se toimi lokakuun 2014 loppuun saakka omana organisaationaan. Museon peruskokoelma muodostui lähinnä Jauhiaisen perheen Kiimingin kunnalle lahjoittamista teoksista ja valokuvista. Jauhiaisen omien töiden esittelyn lisäksi museossa järjestettiin vaihtuvia näyttelyitä.
Punatiilinen entinen seurakuntasali sijaitsee Kiimingin kirkonkylässä, Oulussa. Rakennuksen on suunnitellut arkkitehtitoimisto B. Heng & V. Pystynen vuonna 1966, ja se kunnostettiin museoksi vuosina 1995–996.
Oskari Jauhiaisen teokset ovat maaliskuusta 2015 lähtien esillä Kiimingin kirjaston yhteyteen rakennetussa uudessa näyttelytilassa Galleria Oskari Jauhiaisessa. Hallinnollisesti uusi näyttelytila on osa Museo- ja tiedekeskus Luuppia sekä Kulttuuritalo Valvetta.
Osmo Toikka

| Osmo Toikka |
| --- | --- |
 Vasemmalla Yhdyspankin johtokunnan jäsen H. H. Vitali, toimitusjohtaja Osmo Toikka puhumassa ennen vuotta 1967.
Henkilötiedot
Muut nimet:  Osmo Akseli Toikka
Syntynyt: 22. toukokuuta 1900 Pori
Kuollut: 2. maaliskuuta 1967 (66 vuotta) Helsinki
Muut tiedot
Yritys:  Pohjoismaiden Yhdyspankki
Tutkinnot:  filosofian kandidaatti, kauppatieteiden kandidaatti
Osmo Akseli Toikka (22. toukokuuta 1900 Pori – 2. maaliskuuta 1967 Helsinki) oli Pohjoismaiden Yhdyspankin toimitusjohtaja vuosina 1955–1966. Hän oli koulutukseltaan filosofian kandidaatti ja kauppatieteiden kandidaatti. Hänen työnsä pääpaino oli kotitalouksien ja keskisuurten yritysten pankkipalvelujen kehittämisessä.
Toikka oli innokas laivastoaktiivi ja palveli laivastossa myös sotavuosina 1918 ja 1939–1944. Hän oli Laivaston Aseveljien Helsingin osaston puheenjohtaja sen alkuvuosina ja Suomen Laivastoliiton hallituksen jäsen 1938–1963 toimien sen puheenjohtajana 1943–1949 ja valtuuskunnan jäsenenä vuoteen 1966 saakka.
Open Shading Language

Open Shading Language (OSL) on avoimen standardin ohjelmointikieli, joka on integroituu muun muassa renderöinti- ja kompositointiohjelmiin. OSL on alun perin kehitetty Sony Imageworksin sisäiseen käyttöön elokuvien visuaalisissa tehosteissa.
OSL sisältää C-kielen kaltaisen syntaksin.
Muun muassa RenderMan ja Blender ohjelmistot tukevat kieltä.
Aiheesta muualla

https://thhube.github.io/tutorials/osl/osl.html (Arkistoitu – Internet Archive)
Nopea radiopurske

Ensimmäisen havaitun nopean radiopurskeen havainto jonka Lorimer ja Narkovic löysivät vuonna 2007.
Nopea radiopurske on avaruuden tuntemattomasta sijainnista tuleva suurienerginen radioaaltopurske. Ensimmäisen radioaaltopurskeen havaitsivat  vuonna 2007 tutkija Duncan Lorimer ja opiskelija David Narkovic tutkiessaan arkistoitua dataa pulsareista. Tämän jälkeen on havaittu useita kerran tapahtuvia radioaaltopurskeita ja yksi toistuva radioaaltopurske. Niitä kutsutaan myös Lorimer Burstiksi. Radioaaltopurskeiden alkuperää ei tiedetä.
FRB 121102 nimellä tunnettu radiopurske on kolmen miljardin valovuoden päässä maapallosta sijaitseva toistuva radiopurske. Nimi FRB tarkoittaa nopeaa radiopursketta (engl. fast radio burst) ja numerot tulevat päivämäärästä ja vuodesta jolloin radiopurske havaittiin ensimmäisen kerran. Yhdessä purskeessa vapautuu energiaa noin kvintiljoona joulea.
Kansainvälinen tutkimusryhmä on saanut selville, että nopeita radiopurskeita syntyy ympäristössä, jossa on voimakkaita magneettikenttiä. Tutkimusryhmä otaksuu että purskeet syntyvät mustien aukkojen, supernovajäänteiden tai poikkeuksellisten avaruussumujen lähellä.
Helmikuussa 2020 raportoitiin ensimmäinen säännöllisesti toistuva radiopurske FRB 180916.J0158+65, joka toistuu 16,35 vuorokauden välein.
Aiheesta muualla

FRBCAT: FRB Catalogue (englanniksi) Lista nopeista radiopurskeista.
Fast Radio Bursts (FRB) (englanniksi)
SETI Institute: FRB 121102: Radio Calling Cards from a Distant Civilization? (englanniksi)
Science: Mysterious radio bursts may be coming from neutron star orbiting black hole (englanniksi)
EarthSky: Fast radio bursts: A mystery unfolds (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Fast radio burst
Käännös suomeksi
Osmo Tepsell

Osmo Matias Tepsell (26. heinäkuuta 1934 Sodankylä – 10. helmikuuta 2006) oli suomalainen suunnistaja ja hiihtosuunnistaja.
Pohjoismaiden mestaruuskilpailuissa Karlstadissa 1963 Tepsell suunnisti viestissä kultaa yhdessä veljensä Aimon, Erkki Kohvakan ja Rolf Koskisen kanssa. Henkilökohtaisessa kilpailussa hän sijoittui yhdeksänneksi. Hän edusti Suomea hiihtosuunnistusmaaotteluissa Ruotsia vastaan vuosina 1962–1969.
Suunnistuksen Suomen-mestaruuskilpailuissa Gamlakarleby Idrottsföreningia edustanut Tepsell voitti viestikultaa vuosina 1958 ja 1965 sekä viestihopeaa vuonna 1963. Henkilökohtaisessa kilpailussa hän voitti pronssia vuonna 1962. Hiihtosuunnistuksessa hän voitti viestisuunnistuksen SM-kultaa vuosina 1962, 1965 ja 1968 sekä SM-hopeaa 1963, 1964, 1967 ja 1969. Lisäksi hän voitti SM-pronssia henkilökohtaisella matkalla vuonna 1967.
Dave Dreyer

Dave Dreyer (22. syyskuuta 1894 – 1. maaliskuuta 1967) oli yhdysvaltalainen säveltäjä ja pianisti. Hänet valittiin Songwriters Hall of Fameen vuonna 1970.
Dreyer jätti 13-vuotiaana koulunkäynnin kesken ja ryhtyi ansaitsemaan elantonsa pianistina brooklyniläisissä yhtyeissä. Hän oli pianistina itseoppinut ja osasi soittaa pianoa kunnolla ainoastaan yhdessä sävellajissa, Fis-duurissa. Voidakseen soittaa myös muissa sävellajeissa hän hankki vuonna 1914 pianon, jonka sävelkorkeutta pystyi vaihtamaan erillisen vivun avulla.
Dreyer työskenteli pitkään varamiehenä vaudeville-esiintyjien pianisteille. Hän säesti muun muassa Frank Faytä, Ben Bernietä, Belle Bakeriä, Sophie Tuckeria ja Al Jolsonia. Vuonna 1923 Irving Berlin palkkasi hänet kustantamonsa vakituiseksi pianistiksi esittämään Berlinin sävellyksiä ja säveltämään lisäksi omaa materiaaliaan. Vuonna 1929 Berlinin yhtiö lähetti Dreyerin Hollywoodiin, jossa äänielokuvat olivat tekemässä tuloaan. Dreyerin tehtäviin kuului Al Jolsonin avustajana toimiminen ja elokuvalaulujen säveltäminen. Myöhemmin hän siirtyi RKO Picturesin musiikkiosaston johtoon ja toimi tehtävässä vuoteen 1940 asti. Palattuaan New Yorkiin hän työskenteli Berlinin yhtiössä, kunnes perusti yhtiökumppani Frankie Carlen kanssa oman musiikkikustantamonsa vuonna 1947.
Dreyerin ensimmäinen oma sävellys oli vuoden 1916 ”My Country, I Hear You Calling Me”. Hänen menestyneimpiin kappaleihinsa kuuluvat ”Cecilia” vuodelta 1925 sekä yli miljoona kappaletta myyneet ”Me and My Shadow” ja ”Rainbow Round My Shoulder”. Hän toimi yhteistyössä useiden sanoittajien kanssa; muun muassa Billy Rose, Ballard MacDonald ja Harold Ruby sanoittivat hänen kappaleitaan. Vuosina 1933–1941 Dreyer toimi ainoastaan johtotehtävissä eikä julkaissut lainkaan omia sävellyksiään.
Dave Dreyer kuoli New Yorkissa vuonna 1967.
Daniel Sørvik

| Daniel Sørvik> Henkilötiedot |
| --- | --- |
Syntynyt: 11. maaliskuuta 1990 (ikä 34) Oslo, Norja
Kansalaisuus:   Norja
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  83 kg
Seura
Seura:  Vålerenga Ishockey
Sarja:  GET-ligaen
Pelaajaura
Pääsarjaura:  2006–
Aik. seurat:  Furuset
Daniel Sørvik (s. 11. maaliskuuta 1990 Oslo) on norjalainen jääkiekkoilija, pelipaikaltaan puolustaja. Hän edustaa kotimaansa pääsarjassa GET-ligaenissa pelaavaa Vålerengaa.
Sørvikin veli Andrè Sørvik on myös jääkiekkoilija.
Ammattilaisura

Sørvik on pelannut koko uransa kotimaansa pääsarjassa, ensin Furusetissa ja vuodesta 2009 lähtien Vålerengassa.
Norjan maajoukkueessa Sørvik on pelannut kolmessa MM-turnauksessa sekä kerran olympiaturnauksessa.
Neuchâtelin yliopisto

| Neuchâtelin yliopisto> Université de Neuchâtel |
| --- | --- |
  

Perustettu:  alun perin 1838 (akatemia) 1909 (yliopisto)
Tyyppi:  julkinen
Rahoitus:  kantoni 36 %, liittovaltio 35 %
Budjetti:  132 milj. Sfr. (2018)
Henkilökunta:  1 070 (2018)
Opiskelijoita:  4 200 (2019)
Jatko-opiskelijoita:  600 (2018)
Sijainti:  Neuchâtel, Neuchâtelin kantoni  Sveitsi
Osoite:  Avenue du 1er-Mars 26, 2000 Neuchâtel
Sivusto:  www.unine.ch
Neuchâtelin yliopisto (ransk. Université de Neuchâtel, UNINE) on valtaosin ranskankielinen julkinen yliopisto läntisessä Sveitsissä. Oppilaitos perustettiin alun perin akatemiaksi vuonna 1838. Yliopistossa on 4 000 opiskelijaa ja neljä tiedekuntaa.
Tiedekunnat

Yliopiston tiedekunnat ovat:
humanistinen tiedekunta (FLSH – Faculté des lettres et sciences humaines)
kauppatieteellinen tiedekunta (FSE – Faculté des sciences économiques)
luonnontieteellinen tiedekunta (FS – Faculté des sciences)
oikeustieteellinen tiedekunta (FD – Faculté de droit).
Opiskelijat ja henkilökunta

Lukuvuonna 2019–2020 yliopistossa oli 4 180 opiskelijaa. Lukuvuonna 2018–2019 suurin osa opiskeli kandidaatin tutkintoa (2 100) tai maisterin tutkintoa (1 400). Tohtori- ja jatko-opiskelijoita oli yhteensä 600. Opiskelijoita oli eniten humanistisessa tiedekunnassa (2 000).
Henkilökuntaa yliopistolla oli lukuvuonna 2018–2019 yhteensä 1 070, täysaikaisiksi muutettuna 750 henkilötyövuotta.
Kampukset

Yliopistolla on kaksi kampusta, UniLac ja UniMail. UniLac on pääkampus. Se sijaitsee Neuchâtelinjärven rannan tuntumassa, ja siellä toimii kolme tiedekuntaa: humanistinen, kauppatieteellinen ja oikeustieteellinen tiedekunta. Unimail on luonnontieteellisen tiedekunnan kampus keskustan pohjoisosassa.
Taloustietoja

Vuonna 2018 yliopiston kulut olivat 132 milj. Sfr. Toiminnan rahoittajat olivat Neuchâtelin kantoni (36 %), liittovaltio (35 %) ja muut kantonit (19 %). Kymmenesosa tuloista (10 %) tuli muualta kuten opiskelumaksuista, tilaustöistä ja palvelumyynnistä.
Vertailua

Neuchâtelin yliopisto on maailmanlaajuisissa vertailuissa vuosina 2017–2019 luokiteltu sijoille 400–1 000.
Aiheesta muualla

Viralliset sivut (ranskaksi), (englanniksi)
Kuvia tai muita tiedostoja aiheesta Neuchâtelin yliopisto Wikimedia Commonsissa
Quadroni, Dominique: Universität Neuenburg (Sveitsin historiallisen tietosanakirjan artikkeli) Historisches Lexikon der Schweiz (HLS).  4.3.2014. Bern:  Stiftung HLS. (saksaksi), (ranskaksi), (italiaksi)
Nuorten Ystävät

| Nuorten Ystävät ry>  |
| --- | --- |
 Nuorten Ystävien keskustoimistona toimiva Waenerbergin talo Oulun Torikadulla.
Perustettu:  1907
Perustaja:  Georg Waenerberg
Pääsihteeri:  Arja Sutela
Aiheesta muualla
Sivusto
Infobox OKVirheellinen NIMI-arvo: 
Nuorten Ystävät on 1907 perustettu sosiaali- ja terveysalan asiantuntija- ja vaikuttajajärjestö, jonka keskustoimisto sijaitsee Oulussa. Järjestön omistama liiketoimintakonserni tuottaa valtakunnallisia sosiaali- ja terveysalan erityispalveluja. Nuorten Ystävillä on yli 40 yksikköä tai toimipistettä 18 eri paikkakunnalla Suomessa. Nuorten Ystävät on SOSTEn jäsenjärjestö.
Toiminta > Lastensuojelu

Nuorten Ystävien lastensuojelun palvelut tukevat lasten kasvatusta ja hoitoa sekä perheiden kuntoutusta sijais-, avo- ja jälkihuollon keinoin.
Toiminta > Erityisryhmien asuminen

Nuorten Ystävien erityisryhmien asumispalvelut tukevat lasten, nuorten ja aikuisten hyvinvointia kuntouttavan arjen keinoin. Kuntouttava arki tukee palveluiden piirissä lasten, nuorten ja aikuisten monipuolista kehittymistä, omatoimisuutta ja elämänhallintataitojen vahvistumista.